open-index/open-wikipedia-markdown huggingface dataset:
Kandavas pagasts

**Kandavas pagasts** ir viena no Tukuma novada administratīvajām teritorijām. Ietver no visām pusēm Kandavas pilsētu, kā arī robežojas ar sava novada Cēres, Zemītes, Vānes, Matkules, Pūres un Jaunsātu pagastiem, kā arī Talsu novada Abavas, Virbu un Strazdes pagastiem. Pagasta centrs atrodas Kandavas pilsētā, kas ir ārpus pagasta robežām. 

## Vēsture
Mūsdienu Kandavas pagasta teritorijā vēsturiski atradās Aizdzires muiža (*Gut Adsirn*, Aizdzire), Kalna muiža (*Hohenberg*, Kalnmuiža), Līgu muiža (*Gut Ligen*), Rūmenes muiža (*Gut Ruhmen*, Rūmene), Valdeķu muiža (*Gut Waldeck*, Valdeķi).

Pēc 1920. gada zemes reformas Kandavas kroņa muiža (*Amt Kandau*) sadalīta 40 vienībās 490 ha kopplatībā, Kandavas mācītājmuiža (*Pastorat Kandau*, 413 ha) 18 vienībās, Kandavas mežkunga muiža (*Forstei Kandau*, 145 ha) 13 vienībās, Daigones muiža (*Deguhnen*, 251 ha) 15 vienībās, Rūmenes muiža (*Ruhmen, Rumen *, 617 ha) 43 vienībās, Aizdzires muiža (*Adsirn*, 2487 ha) 125 vienībās, Līgu muiža (*Ligen, Liegenhof*, 147 ha) 11 vienībās, Putnēnmuiža (*Putnen, Puttnen*, 360 ha) 12 vienībās.   

1935. gadā Kandavas pagasta platība bija 180 km². 1945. gadā pagastā izveidoja Kandavas, Aizdzires, Daigones un Līgas ciema padomes, bet pagastu 1949. gadā likvidēja. 1957. gadā Kandavas un Līgas ciemus pievienoja Kandavai, izveidojot **Kandavas lauku teritoriju**. 1961. gadā daļu lauku teritorijas pievieno Aizdzires ciemam. 1975. gadā lauku teritorijai pievieno daļu Aizdzires un Pūres ciemu, bet 1977. gadā teritoriju atgriež Aizdzires ciemam. 1990. gadā Aizdzires ciemu reorganizēja par pagastu, bet 1991. gadā pārdēvēja par **Kandavas pagastu**. 1996. gadā Kandavas un Cēres pagastus pievieno Kandavai, otro reizi izveidojot Kandavas lauku teritoriju. 1997. gadā lauku teritorijai pievieno Matkules un Zemītes pagastus. 1999. gadā Kandavas pilsētu ar lauku teritoriju reorganizē par Kandavas novadu. 2009. gadā, reorganizējot novadu, Kandavas pagastu atjauno kā atsevišķu administratīvo teritoriju novada ietvaros. 2021. gadā Kandavas novadu iekļāva Tukuma novadā.

## Iedzīvotāji
### Apdzīvotās vietas
Lielākās apdzīvotās vietas: Kandavas stacija, Valdeķi, Aizdzire, Rūmene, Mazrūmene, Mustene, Kalnmuiža, Līgciems, Līgas dzirnavas.

### Ievērojamas personības
* Kārlis Mīlenbahs (1853 - 1916), latviešu valodnieks, skolotājs, viens no latviešu valodniecības un latviešu leksikogrāfijas pamatlicējiem.
*Fricis Birkenšteins (1888 - 1941), skolotājs, latviešu strēlnieku virsnieks, Latvijas kara tiesas priekšsēdētājs un Latvijas kara ministrs.
*Ansis Kalniņš (1893—1950), latviešu revolucionārs, padomju valsts darbinieks.
*Žanis Ansons (1911 - 1968), Latviešu leģiona virsseržants, Dzelzs krusta Bruņinieku krusta kavalieris.

## Saimniecība
### Transports

## Izglītība un kultūra

## Atsauces
Cēsu kauja (1245)

**1245. gada Cēsu kauja** notika lietuviešu atriebes karagājiena laikā pēc Livonijas ordeņa un tā sabiedroto iebrukuma Nalsenes zemē tajā pašā gadā. Sagūstītā Nalsenes valdnieka draugi un tuvinieki izpirka Lengvīnu no Rīgas gūsta, pēc neilga laika viņš organizēja iebrukumu Livonijas ordeņa zemē, lai atriebtu sava brāļa nāvi. 
Lietuviešu karaspēks nemanīts izgāja cauri Jersikai un Rīgas arhibīskapam pakļautajām latgaļu zemēm un negaidīti uzbruka Livonijas ordeņa Cēsu pilij. Pils aizstāvēšanai Cēsu komturs Zasendorfas Heinrihs spēja sapulcināt karaspēku, kurā bija ap 500 bruņinieku un vasaļu karavīru, tomēr lietuviešiem bija skaitlisks pārspēks. Ordeņa karaspēks tika sakauts un kaujā krita pats komturs un deviņi ordeņa brāļi. Viens bruņinieks tika saņemts gūstā un viņam vajadzēja nest nocirsto Cēsu komtura galvu uz Lietuvu, kur viņu upurēja par godu kritušajam Lengvīna brālim.

## Skatīt arī
* Livonijas krusta kari

## Atsauces
Rejs Manzareks

**Reimonds Daniels Manzareks, jaunākais** (; dzimis , miris ), pazīstams kā **Rejs Manzareks** (), bija poļu izcelsmes ASV mūziķis, grupas *[[The Doors]]* taustiņinstrumentālists no grupas izveides 1965. gadā līdz tās izjukšanai 1973. gadā.

## Biogrāfija
Manzareks piedzima un tāpat kā viņa vecāki uzauga Čikāgas dienvidos. Bērnībā viņam privātskolotāji mācīja spēlēt klavieres. Viņš spēlēja basketbolu un vēlējās kļūt par spēka uzbrucēju vai centra spēlētāju. Kad viņam 16 gadu vecumā treneris pateica, ka viņš var būt vienīgi aizsargs, Manzareks pameta komandu. Viņš vēlāk atzina, ka bez šī ultimāta *The Doors* varēja neizveidoties.

No 1962. līdz 1965. gadam viņš mācījās kinematogrāfiju Kalifornijas Universitātē Losandželosā (UCLA), kur satika citu studentu Džimu Morisonu. Četrdesmit dienas pēc skolas absolvēšanas viņi nejauši satikās. Morisons pastāstīja, ka ir sarakstījis vairākas dziesmas un nodziedāja *[[Moonlight Drive]]*. Pēc šīs satikšanās viņi nolēma veidot grupu.

1966. gadā grupa sāka regulāri spēlēt klubā *The London Fog*. Kad viņus no kluba atlaida, viņi tika pieņemti *Whisky a Go Go*. *The Doors* noslēdza ierakstu līgumu ar *[[Columbia Records]]*. Kad pēc dažiem mēnešiem viņi uzzināja, ka uzņēmums gatavojas pārtraukt līgumsaistības, grupa pieprasīja līguma laušanu. Vēlāk viņi noslēdza līgumu ar *[[Elektra Records]]*, kas izdeva visus grupas albumus.

Tā kā grupai nebija basista, Manzareks parasti spēlēja basa daļas ar ''Fender'' ''Rhodes'' basu. Lai spēlētu pamata taustiņinstrumentu daļas, viņš izmantoja *[[Vox Continental]]* un vēlāk *Gibson G-101* elektriskās ērģeles.

Manzareks dažkārt dziedāja, tostarp, grupas pēdējos divos albumos (*[[Other Voices]]* un *[[Full Circle]]*), kas tika ierakstīti un izdoti pēc solista Morisona nāves.
Alesandro Dzamperini

**Alesandro Dzamperini** (; dzimis  Romā, Itālijā) ir bijušais Itālijas futbola aizsargs. 2009. gada sezonā spēlēja FK Ventspils sastāvā.

## Atsauces

## Ārējās saites

* Alesandro Dzamperini profils Cisco Roma oficiālajā vietnē
FIBA Eiropas kauss sievietēm

**Eiropas Kauss sievietēm** (oficiāli *[[Starptautiskā basketbola federācija|FIBA]] Eiropas Kauss sievietēm*) ir otra spēcīgākā sieviešu basketbola līga Eiropā, kurā piedalās sieviešu basketbola komandas, kas startē savas valsts čempionātā. Līga Eiropas Kauss sievietēm tika dibināta 2003. gadā pēc Ronketi kausa izjukšanas.

## Fināli

 norāda mājnieku pilsētu.

## Ārējās saites

* Oficiālā mājaslapa
Mīkstie pulksteņi

***Mīkstie pulksteņi*** () ir 1931. gada Salvadora Dalī glezna.

Glezna kopš 1934. gada atrodas Ņujorkas Modernās mākslas muzejā. Tā ir Salvadora Dalī vislabāk zināmā glezna un bieži tiek dažādi attēlota un minēta arī popkultūrā.

## Atsauces

## Ārējās saites
* Persistence of Memory'' MoMA tiešsaistes kolekcija
Degošā žirafe

***Degošā žirafe*** () ir spāņu sirreālista Salvadora Dalī 1937. gada glezna. Dalī šo gleznu uzgleznoja īsi pirms došanās trimdā uz ASV, kur pavadīja laiku no 1940. gada līdz 1948. gadam. Lai arī Dalī deklarēja, ka viņa gleznām nav politiska satura, tiek atzīts, ka šī glezna attēlo Dalī skatījumu uz tā brīža politisko situāciju viņa dzimtajā valstī.
Eirolīga sievietēm

**FIBA Eirolīga sievietēm** ir galvenais sieviešu basketbola komandu turnīrs Eiropā, kurā tiek noteikts kontinenta spēcīgākais sieviešu basketbola klubs. Turnīru organizē *[[FIBA Europe]]*. Visvairāk turnīrā ir uzvarējusi Latvijas (PSRS) komanda Rīgas TTT.

## Eirolīgas uzvarētāji

 norāda mājinieku pilsētu.

## Klubu kopvērtējums

## Ārējās saites
* Oficiālā mājaslapa 
* FIBA Eirolīgas vēsture
FIBA Superkauss sievietēm

**FIBA Superkauss sievietēm** ir Superkausa izcīņas spēle sieviešu basketbolā, kuru organizē FIBA Europe. Superkausa izcīņā piedalās Eirolīgas un Eiropas kausa uzvarētājs. Pirmoreiz kausa fināls notika 2009. gadā Krievijas pilsētā Vidnojē. Par pirmajiem šī kausa ieguvējiem kļuva Krievijas klubs Maskavas apgabala "Spartak".

## FIBA Superkausa ieguvēji

## Atsauces

## Ārējās saites
* FIBA Europe oficiālā mājaslapa
Tots (nozīmju atdalīšana)

**[[Tots]]** ir dievs ēģiptiešu mitoloģijā. **Tots** ( — 'nāve') var būt arī ģermāņu cilmes uzvārds. 

## Cilvēki ar šādu uzvārdu
* Klass Okesons Tots (jaunākais), Zviedru Vidzemes ģenerālgubernators
* Frics Tots (1891 — 1942), nacistu politiķis, Trešā reiha ministrs
* Žans Tots (dzimis 1946. gadā), Starptautiskā Automobiļu federācijas vadītājs
Šēra (sala)

[thumb|200px|Šēras pie [Naantali, Somijā]]
**Šēra** (no ) ir neliela, klinšaina, visbiežāk neapdzīvota saliņa. Šēras bieži veido arhipelāgus pie krasta līnijas. Tās veidojušās seno apledojumu apgabalos: Somijā, Zviedrijā, Norvēģijā, Kanādā.

Vārda "šēra" cēlies no senskandināvu valodas vārda *sker*, kas nozīmē "klints jūrā". Latviešu valodā ienācis kā aizguvums no zviedru valodas vārda *skär*.

## Atsauce
Žans Tots

**Žans Tots** (; dzimis , Pjērforā, Francijā) no 2009. gada līdz 2021. gadam bija Starptautiskās Automobiļu federācijas prezidents. Iepriekš viņš ir bijis stūrmanis rallijā, *[[Scuderia Ferrari|Ferrari]]* Formula 1 komandas vadītājs.

## Biogrāfija
### Autosportista karjera
Žans Tots ir bijis autorallija stūrmanis, tomēr savas karjeras laikā ir bijis arī braucējs. Viņš piedalījās WRC Peugeot komandā līdz 1981. gadam. Karjeras pēdējās sezonās bija Gija Freklēna stūrmanis (1981. gada vicečempiona).

### ''Peugeot''
Pēc autosportista karjeras beigām Tots sāka strādāt *Peugeot* komandā. Viņš bija atbildīgs par 205 Turbo 16 dizainu un uzbūvi. Lai arī 1984. gads, kad spēkrats debitēja WRC, bija neveiksmīgs, ar to komanda ieguva titulus divos nākamajos gados. *Peugeot* atteicās iesaistīties F1, par spīti Tota lūgumiem. Viņš vēlāk komandu pameta, lai pieņemtu *Ferrari* piedāvājumu.

### ''Ferrari''
1990. gadu sākumā *[[Ferrari]]* uzņēmuma prezidents Luka di Montedzemolo iecēla Totu par *Ferrari* F1 komandas vadītāju. . gadā komandā sāka braukt divkārtējais pasaules čempions Mihaels Šūmahers, kopā ar viņu komandā ieradās stratēģis Ross Brons un dizaineris Rorijs Bīrns. Komanda kļuva aizvien spēcīgāka, . gadā izcīnot pirmo konstruktoru kausu kopš . gada. . gadā Šūmahers kļuva par pirmo *Ferrari* pārstāvošu pasaules čempionu kopš . gada. Līdz . gadam, ieskaitot, komanda ik gadu izcīnīja abus šos titulus.

Tots vēlāk kļuva par visa *Ferrari* uzņēmuma vadītāju.  viņš pameta F1 komandu, par viņa pēcteci tās vadītāja krēslā kļuva Stefano Domenikali.  Tots *Ferrari* pameta pavisam.

### FIA prezidentūra
2009. gada FIA prezidenta vēlēšanās kandidēja Tots un Āri Vatanens. Iepriekšējā prezidenta Maksa Moslija atbalstītais Tots uzvarēja, iegūstot 135 balsis.

Viņa FIA prezidentūra beidzās 2021. gada decembrī, un 2021. gada Saūda Arābijas Grand Prix bija pēdējās sacīkstes, kurās viņš piedalījās kā organizācijas prezidents. Vēlāk viņu nomainīja Apvienoto Arābu Emirātu pārstāvis Mohammeds Ahmads Sultans Bens Sulaiems.

## Personīgā dzīve
Tots kopš 2023. gada ir precējies ar aktrisi Mišelu Jeo. Totam no iepriekšējām attiecībām ir dēls Nikolā, kurš vada GP2 komandu *[[ART Grand Prix]]* un ir vairāku pilotu, tostarp, F1 vicečempiona Felipes Masas, menedžeris.

## Atsauces

## Ārējās saites
Matkules pagasts

**Matkules pagasts** ir viena no Tukuma novada administratīvajām teritorijām tā rietumos. Robežojas ar sava novada Kandavas un Vānes pagastiem, Kuldīgas novada Kabiles pagastu un Talsu novada Abavas pagastu. 

## Daba
### Hidrogrāfija
Upes: Imula

Ezeri: Lainums

## Vēsture
Mūsdienu Matkules pagasta teritorijā vēsturiski atradās Matkules muiža (*Gut Matkuln*, Matkule).

1935. gadā Matkules pagasta platība bija 151,7 km². 1945. gadā pagastā izveidoja Amulas, Matkules un Zīles ciema padomes, bet pagastu 1949. gadā likvidēja. 1954. gadā Matkules ciemam pievienoja likvidētā Zīles ciema kolhoza "Dzirkstele" teritoriju, bet Matkules ciema kolhoza "Komūna" teritoriju pievienoja Aizdzires ciemam. 1990. gadā ciemu reorganizēja par pagastu. 1997. gadā Matkules pagastu pievienoja Kandavas lauku teritorijai, kuru 1999. gadā reorganizēja par Kandavas novadu. 2009. gadā, administratīvi teritoriālās reformas rezultātā Matkules pagasts tika izdalīts par atsevišķu administratīvo teritoriju novada ietvaros. 2021. gadā Kandavas novadu iekļāva Tukuma novadā.

## Iedzīvotāji
### Iedzīvotāju skaita izmaiņas

### Apdzīvotās vietas
Vienīgais ciems pagastā ir tā centrs Matkule.

## Saimniecība
### Transports

## Izglītība un kultūra

## Atsauces
Karagājiens uz Nalseni, Lietuvu un Žemaitiju (1250)

**1250. gada karagājiens uz Nalseni, Lietuvu un Žemaitiju** notika 1250. gadā pēc tam, kad Livonijas ordeņa mestrs Andreass no Felves sasauca ordeņa zemju komturus un fogtus un paziņoja, ka viņš pauž Dieva gribu, kas vēlas Svētās Dievmātes zemes (Terra Mariana) paplašināšanu uz lietuviešu, žemaišu un zemgaļu zemju rēķina. 1250. gadā Rīgā bija ieradies lietuviešu kunigaitis Tautvils, kas pieņēma katoļu ticību un noslēdza militāru savienību pret Mindaugu.

Vispirms sapulcētais krustnešu karaspēks nežēlīgi izpostīja Nalsenes zemi un nogalināja tās iedzīvotājus. Pēc tam karaspēks devās tālāk uz Lietuvas dižkunigaitim Mindaugam pakļauto Lietavas zemi, kur tie "postīja un dedzināja, ko kampt, ko atstāt, nezināja". Mindauga karaspēks nopietnu pretestību neizrādīja. Tad mestrs aicināja savus karapulkus doties uz Žemaitijas teritoriju, kur nogalināja visus, kas viņiem pretī stājās. Daļa iedzīvotāju paslēpās mežos, krūmos un purvājos.
[thumb|250 px|Mindauga pils [Vorutas iespējamā atrašanās vieta - Šeiminiškēļu pilskalns.]]

## Skatīt arī
* Livonijas krusta kari

## Atsauce
Karagājiens uz Jersiku

**Karagājiens uz Jersiku** var būt:
* Karagājiens uz Jersiku (1209) - Livonijas krusta karu karagājiens 1209. gada rudenī bīskapa Alberta vadībā, lai pakļautu Jersikas valsti un mazinātu lietuviešu un krievu uzbrukuma draudus Livonijas bīskapijai. 
* Otrais karagājiens uz Jersiku (1214) - Livonijas krusta karu karagājiens 1214. gada beigās, lai sodītu Jersikas ķēniņu Visvaldi par savu vasaļa saistību nepildīšanu pret Livonijas bīskapu Albertu un sadarbību ar lietuviešiem.
* Trešais karagājiens uz Jersiku (1215) - Livonijas krusta karu karagājiens 1215. gada pavasarī, lai pārtrauktu Visvalža militāro savienību ar lietuviešiem.

## Skatīt arī
* Jersika (valsts)
Difuzors (motora daļa)

**Difuzors** ir sašaurināts kanāls, kas atrodas automobiļa karburatorā. Karburatorā tiek sagatavots degmaisījums (degvielas un gaisa maisījums) iekšdedzes dzinējiem. Kad dzinēja cilindrā ieplūdes takts laikā rodas retinājums, tajā ar lielu ātrumu (100 m/s) caur difuzoru ieplūst gaiss. Spiediens difuzorā samazinās, tādēļ no smidzinātāja tiek iesūkta degviela, kas sadalās sīkos pilienos, iztvaiko un sajaucas ar gaisu. No retinājuma difuzorā atkarīgs degmaisījuma sastāvs - pie lielāka retinājuma tiek iesūkts vairāk degvielas un degmaisījums kļūst "treknāks".

## Atsauces
Latvijas Universitātes Akadēmiskā bibliotēka

thumb|254px|Bibliotēkas augstceltne Lielvārdes ielā 24
**Latvijas Universitātes Akadēmiskā bibliotēka** ir publiski pieejama zinātniska bibliotēka Rīgā. Šī bibliotēka atrodas LR Izglītības un zinātnes ministrijas pārraudzībā kā zinātniska institūcija, kas veic kultūras un zināšanu centra funkcijas un kur notiek iespieddarbu, rokrakstu, elektronisko izdevumu un citu dokumentu uzkrāšana, saglabāšana un sistematizēšana, lai nodrošinātu to publisko pieejamību. Akadēmiskajā bibliotēkā brīvi pieejami ir 1,3 miljoni grāmatu, 1,7 miljoni periodisko izdevumu eksemplāru, 19 000 rokrakstu eksemplāru, 32 000 reto grāmatu eksemplāru. Ir izmantojami datori ar interneta pieslēgumu un autoritatīvas *on-line* un CD-ROM datu bāzes, kā arī pašas bibliotēkas izstrādātas unikālās lokālās datu bāzes. Latvijas Universitātes Akadēmiskā bibliotēka nodarbojas ar bibliogrāfisko rādītāju sastādīšanu un izdošanu, kā arī pētījumiem bibliotēku, bibliogrāfijas, grāmatzinātnes un informācijas tehnoloģiju nozarē.

## Vēsture
Latvijas Universitātes Akadēmiskā bibliotēka ir uzskatāma par vienu no senākajām publiskajām bibliotēkām Eiropā, jo izveidota 1524. gadā, par pamatu ņemot t.s. svētbilžu grautiņu laikā pilsētas rātes konfiscēto Rīgas domkapitula bibliotēku (kas vākta jau kopš XIII gs.) kā arī jezuītu kolēģijas bibliotēku un konfiscētos klosteru arhīvus (to, kas bija saglabājies pēc grautiņiem). Līdz pat 1945. gadam tās nosaukums bija "Rīgas pilsētas bibliotēka" (*Bibliotheca Rigensis*). LPSR laikā to pārdēvēja par "Valsts vēsturisko bibliotēku", bet pēc nodošanas Zinātņu Akadēmijai 1946. gadā - par "Latvijas PSR Zinātņu akadēmijas Fundamentālo bibliotēku". 1954. gadā apvienota ar 1885. gadā Jāņa Misiņa dibināto Misiņa bibliotēku. 1992. gadā pārdēvēta par "Latvijas Akadēmisko bibliotēku". 2009. gadā tā tika reorganizēta, kā rezultātā tā kļuva par Latvijas Universitātes pamatstruktūrvienību. Tās nosaukums tika mainīts uz Latvijas Universitātes Akadēmiskā bibliotēka.

## Atsauces

## Ārējās saites
* Latvijas Universitātes Akadēmiskās bibliotēkas tīmekļa vietne
Tomašs Majevskis

**Tomašs Majevskis** (, dzimis  Naselskā, Polijā) ir poļu vieglatlēts, lodes grūdējs, divkārtējs olimpisko spēļu (, ) čempions.

## Biogrāfija
Aizgrūžot lodi 21,58 m tālumā savas pirmās olimpiādes finālā viņš kļuva par pirmo Polijas olimpisko čempionu šajā disciplīnā kopš 1972. gada, kad par olimpisko čempionu kļuva Vladislavs Komars. Pēc četriem gadiem Londonā viņš atkārtoja šo panākumu.  Stokholmā T. Majevskis uzlaboja Polijas rekordu līdz 21,95 m, bet pāris nedēļas vēlāk Pasaules čempionātā vieglatlētikā Berlīnē kļuva par sudraba medaļas ieguvēju, piekāpjoties tikai Kristianam Kentvelam no ASV.

## Personīgie rekordi
* Lodes grūšanā — 21,95 m ( Stokholmā), valsts rekords
* Lodes grūšanā telpās — 21,10 m ( Kemnicā), valsts rekords

## Ārējās saites
Difuzors

**Difuzors** ( - plašs, izplūdis).
* Difuzors tehnikā ir paplašināts vai sašaurināts kanāls gāzes vai šķidruma plūsmas paātrināšanai vai palēnināšanai.
* Difuzors aerodinamikā ir profilēts kanāls šķidruma vai gāzes bremzēšanai, kas pārveido plūsmas enerģiju spiediena enerģijā.
* Difuzors optikā ir ierīce attēla asuma samazināšanai.
* Difuzors akustikā ir membrāna skaļruņa skaļuma palielināšanai.
* Par difuzoru ķīmijas tehnoloģijā dēvē iekārtu vielu ekstrahēšanai (izvilkšanai) jeb ekstraktoru.

## Literatūra
* Zinātnes un tehnikas vārdnīca. Rīga: Norden AB, 2001, 153. lpp.
Karagājiens uz Kursu

**Karagājiens uz Kursu** var būt:
* Karagājiens uz Abavas kuršu zemi (1229) - Livonijas krusta karu karagājiens 1229. gada vidū pēc kuršu un zemgaļu uzbrukuma Daugavgrīvas klosterim. 
* Karagājiens uz Kursu un Kuldīgas nodibināšana (1242) - Livonijas krusta karu karagājiens pēc 1242. gada aprīļa Livonijas ordeņa mestra Dītrihs fon Grīningena vadībā.
* Lietuviešu karagājiens uz Kursu (1245) - Livonijas krusta karu lietuviešu karagājiens 1245. gadā, lai atriebtu zaudējumu Embūtes kaujā.

## Skatīt arī
* Kursa (valsts)
Oscilators

**Oscilators** ( - šūpoties, svārstīties) ir jebkura ierīce, kurā notiek svārstības, piemēram, diegā iekārts atsvars vai atspere, uz kuras novietots smags objekts. Oscilators var būt gan mehānisks, piemēram, pulksteņa mehānisms vai svārsts, gan elektronisks, piemēram, elektrisko svārstību kontūrs. Katram oscilatoram ir raksturīga noteikta svārstību frekvence jeb pašfrekvence. Parasti oscilatoros notiek divu enerģijas veidu (piemēram, mehāniska oscilatora gadījumā — potenciālās un kinētiskās enerģijas) savstarpējas pārvērtības.

Elektriskajā metināšanā par oscilatoru sauc ierīci augstas frekvences augstsprieguma maiņstrāvas iegūšanai no rūpnieciskās 50 Hz maiņstrāvas, bet radiotehnikā - heterodīnu.

Ķīmijā periodiski norisošas reakcijas dažkārt dēvē par ķīmiskajiem oscilatoriem (sk. Belousova—Žabotinska reakcija).

## Oscilatora labums
Sistēmas svārstību rimšanas straujumu raksturo oscilatora labums. Oscilatora labumu mēra ar pilnu svārstību skaitu, ko oscilators veic, līdz tā svārstību amplitūda samazinās *[[e (matemātiska konstante)|e]]* reižu, kur *e* = 2,71828... ir naturālā logaritma bāze.

## Atsauces
Septiņi nāves grēki

[thumb|300px|[Hieronīms Boss|Hieronīma Bosa glezna *[[Septiņi nāves grēki (glezna)|Septiņi nāves grēki]]*]]
**Septiņi nāves grēki** ir kristietībā un ārpus tās populārs apzīmējums “galvenajiem” grēkiem, tomēr tas nav sastopams Bībelē šādā formā un ir vēlāk izveidots galveno, nevis “nāves” grēku saraksts.

## Vēsture

Grēku uzskaitījums ir veidots un pārveidots laika gaitā. Pašreizējo galveno grēku sarakstu (*septem principalibus vitiis*) pamatā izveidoja pāvests Gregorijs I 590. gadā, pārstrādājot senāko sarakstu ar 8 grēkiem.

Nāves grēku jēdziens ieviesies, pamatojoties uz Jāņa 1. vēstules tekstu 5:16-17 par pie nāves novedošu un nenovedošu grēku. Pastāv versija, ka apzīmējums "Septiņi nāves grēki" pirmo reizi parādījies Hieronīma Bosa gleznas nosaukuma tulkojumā vairākās valodās. Holandiešu mākslinieks Hieronīms Boss savu gleznu nosauca "*[[Septiņi nāves grēki (glezna)|Zeven Hoofdzonden]]*", kas burtiski nozīmē "Septiņi galvenie grēki", un tā šo grēku kategoriju dēvē arī visi Romas Katoļu baznīcas dokumenti (piemēram, RKB katehisms). Taču vēlāk vairākās valodās, tostarp latviešu, angļu un krievu valodā, šie grēki nosaukti par nāves grēkiem. Vārdu savienojums "Septiņi nāves grēki" tehniski ir nepareizs, jo jebkurš no šiem septiņiem grēkiem reliģijā var būt gan ikdienišķs jeb piedodams, gan nāvīgs.

Grēku saraksti viduslaikos bija populāri, jo grēksūdze bieži vien tika izmantota, lai izraisītu vainas sajūtu un lai garīgā kārta, kas bija cieši saistīta ar valdošo šķiru, iegūtu dāsnākus gandarīšanas nolūkā samaksātos ziedojumus. Par to Baznīca tika daudz kritizēta, un lielā mērā tas bija arī iegansts Reformācijas uzsākšanai. Kritiski raksti pret pāvestu tiek vērsti joprojām.

## Mūsdienu teoloģijā

Teoloģiskajai domai attīstoties, uzsvars arvien vairāk tiek likts uz penitenta jeb grēku sūdzētāja sirdsapziņas nostāju, nevis uz ārēji redzamajām darbībām vai izturēšanos.

Saskaņā ar Romas Katoļu baznīcas mācību, pastāv septiņi galvenie grēki, t.i., visvairāk izplatītie grēki, kas ir pretēji galvenajiem (kardinālajiem) tikumiem. Par galvenajiem grēkiem sauc tos, kas izraisa citus grēkus un netikumus. Savukārt “nāves grēki” jeb nāvīgi grēki ir tādi, kas ir izdarīti brīvprātīgi, apzināti un būtiskā lietā. Nāves grēks nošķir cilvēku no Dieva, un tiek uzskatīts, ka nāvīgs grēks noved pie dvēseles bojāejas.

Šo pašu grēku sarakstu atzīst arī galvenās protestantu konfesijas.

## Galveno grēku attēlojums H. Bosa gleznā (pēc 1500)

Jheronimus Bosch Table of the Mortal Sins (Accidia)2.jpg|Slinkums (*Accidia*)
Jheronimus Bosch Table of the Mortal Sins (Avaricia)2.jpg|Alkatība jeb korumpētība (*Avaricia*) 
Jheronimus Bosch Table of the Mortal Sins (Gula)2.jpg|Rijība jeb negausība (*Gula*)  
Jheronimus Bosch Table of the Mortal Sins (Invidia)2.jpg|Skaudība (*Invidia*)
Jheronimus Bosch Table of the Mortal Sins (Ira)2.jpg|Dusmas (*Ira*)
Jheronimus Bosch Table of the Mortal Sins (Luxuria)2.jpg|Izšķērdība (*Luxuria*)
Jheronimus Bosch Table of the Mortal Sins (Superbia)2.jpg|Lepnība (*Superbia*)


## Atsauces

## Ārējās saites
Karagājieni uz Ugauniju

**Karagājieni uz Ugauniju** var būt:
* Pirmais karagājiens uz Ugauniju un Beverīnas aplenkums (1208) - Livonijas krusta karu karagājiens 1208. gadā pēc letgaļu un Cēsu zobenbrāļu sadarbības līguma noslēgšanas, kam sekoja ugauņu atriebes karagājiens uz Beverīnas pilskalnu. 
* Otrais karagājiens uz Ugauniju (1209) - Livonijas krusta karu karagājiens 1209./1210. gada ziemā pēc iepriekšējā pamiera līguma izbeigšanās.
* Trešais karagājiens uz Ugauniju un Cēsu aplenkums (1210) - Livonijas krusta karu karagājiens 1210. gadā pēc Cēsu zobenbrāļu aicinājuma, kam sekoja ugauņu atbildes karagājiens un vendu pils aplenkums Cēsīs.
* Letgaļu karagājieni uz Ugauniju (1215) - Livonijas krusta karu karagājieni 1215. gada vasarā kā atmaksas karagājieni par igauņu iebrukumu Tālavā un Tālivalža nogalināšanu.
* Kauja pie Otepē (1217) - Livonijas krusta karu krievu karagājiens 1216./1217. gada ziemā uz Ugauniju, kur pie Otepē pilskalna notika kauja starp Novgorodas un Pleskavas krievu karaspēku un pils aizstāvjiem ugauņiem un krustnešiem. 
* Letgaļu un ordeņa brāļu karagājieni uz Ugauniju (1223) - Livonijas krusta karu karagājieni 1223. gada igauņu sacelšanās laikā Ramekas un Varigerba vadībā.

* Tērbatas kauja (1224) - Livonijas krusta karu kauja pēdējā Ugaunijas karagājiena laikā 1224. gada augustā Tērbatas pilskalnā starp pils aizstāvjiem kņaza Vjačko vadībā un krustnešiem bīskapa Alberta vadībā. 

## Skatīt arī
* Ugaunija
Arara

thumb|235px|Araras pašvaldība Paraibas štatā.
**Arara** () ir pašvaldība Paraibas štatā Brazīlijā. Arara atrodas 142 km uz rietumiem no štata galvaspilsētas Žuaunpesoas. 2007. gadā Ararā dzīvoja 12 356 cilvēku. Pašvaldības platība ir 88,858 km². Pilsētas svētki norisinās katru gadu 19. decembrī.
Karagājieni uz Jervu

**Karagājieni uz Jervu** var būt:

* Pirmais karagājiens uz Jervu (1212) - Livonijas krusta karu karagājiens 1211./1212. gada ziemā pēc Livonijas un Igaunijas bīskapu aicinājuma. 
* Otrais karagājiens uz Jervu (1217) - Livonijas krusta karu karagājiens 1216./1217. gada ziemā pēc Rīgas krustnešu aicinājuma. 
* Karagājieni uz Jervu un Viruzemi (1219) - Livonijas krusta karu karagājieni 1219. gada rudenī Cēsu zobenbrāļu vadībā. 
* Karagājiens uz Hariju un Jervu (1224) - Livonijas krusta karu karagājiens 1224. gada janvārī pēc Rīgas krustnešu aicinājuma.
 

## Skatīt arī
* Jerva
Dodoma

**Dodoma** (, ) ir Tanzānijas oficiālā galvaspilsēta. Dodoma ir tikai trešā lielākā valsts pilsēta aiz faktiskās galvaspilsētas Dāresalāmas un Arušas. Dodoma ir arī Dodomas reģiona administratīvais centrs.
## Sadraudzības pilsētas
Dodomas sadraudzības pilsētas ir:
*  Džajpura, Indija
*  Bangi, Centrālāfrikas Republika
*  Vatsa, Kongo Demokrātiskā Republika
*  Linca, Austrija

## Galerija

Dodoma Train Station.JPG|Dodomas dzelzsceļa stacija
Dodma Airport.JPG|Dodomas lidosta
University hostels.jpg|Dodomas Universitātes hostelis
Roundabout in Dodoma Region.jpg|Iela Dodomā


## Ārējās saites
Karagājieni uz Sontaganu

**Karagājieni uz Sontaganu** var būt:

* Pirmais karagājiens uz Sontaganu (1211) - Livonijas krusta karu karagājiens 1210./1211. gada ziemā pēc Rīgas krustnešu aicinājuma, kurā piedalījās viņu sabiedrotie Gaujas un Daugavas līvi un leti, kā arī Pleskavas krievi. 
* Otrais karagājiens uz Sontaganu un Sāmsalu (1216) - Livonijas krusta karu karagājiens 1215./1216. gada ziemā pēc Rīgas krustnešu aicinājuma, kurā piedalījās viņu sabiedrotie līvi un leti un Zobenbrāļu ordenis.

## Skatīt arī
* Sontagana
Karagājieni uz Sakalu

**Karagājieni uz Sakalu** var būt:

* Karagājiens uz Sakalu (1208) - Livonijas krusta karu letgaļu karagājiens 1208. gadā pēc Beverīnas letgaļu aicinājuma, lai atriebtu ugauņu iebrukumu Tālavas zemē. 
* Pirmais karagājiens uz Sakalu un Vilandes aplenkums (1211) - Livonijas krusta karu karagājiens 1210./1211. gada ziemā pēc Rīgas krustnešu aicinājuma. Tajā piedalījās Zobenbrāļu ordenis un viņu sabiedrotie līvi un leti, ko vadīja Cēsu Bertolds, Rūsiņš un Kaupo.
* Karagājieni uz Ridalu un Sakalu (1215) - Livonijas krusta karu karagājiens uz Sakalu 1215. gada pavasarī pēc Rīgas krustnešu aicinājuma. 
* Svētā Matīsa dienas kauja - Livonijas krusta karu kauja, kas notika 1217. gada 21.septembrī (apustuļa Mateja dienā) netālu no Vīlandes pilskalna Sakalas zemē. 
* Karagājiens uz Sakalu un kaujas pie Vīlandes un Navesti (1223) - Livonijas krusta karu karagājiens 1223. gada sākumā pēc bīskapa Alberta un Zobenbrāļu ordeņa atkārtotas vienošanās par pakļauto Igaunijas zemju sadali. 
* Atkārtotais karagājiens uz Sakalu un kauja pie Vīlandes (1223) - Livonijas krusta karu karagājiens 1223. gada vasarā pēc Sēlijas bīskapa Bernharda aicinājuma. 
 

## Skatīt arī
* Sakala
Karagājiens uz Zemgali (1250)

[250px|thumb|[Livonijas konfederācijas karte XIII. gs. vidū. Zobenbrāļu karagājiens bija vērsts pret zemgaļu zemēm uz dienvidiem no Rīgas.]]

**1250. gada karagājiens uz Zemgali** notika 1250. gada nogalē pēc Livonijas ordeņa mestra Andreasa no Felves iniciatīvas, lai zemgaļiem atņemtu viņu suverēnās tiesības uz zemi ("lai pagāniem mēs tēvu tiesu atmantotu").

Šajā laikā Lietuvā norisinājās kari starp dižkunigaiti Mindaugu un viņa sāncenšiem Žemaitijas kunigaiti Vikintu un Tautvilu, kas bija Rīgā pieņēmis katoļu ticību un kļuvis par Livonijas ordeņa sabiedroto. Iespējams, ka pēc šīs savienības noslēgšanas Vikints bija atteicies atbalstīt zemgaļus karā pret ordeni, bet ordenis uz laiku atteicās no pretenzijām uz Vikinta pārvaldīto Žemaitiju, kas bija iekļauta Zemgales bīskapijas plānotajā teritorijā.

Karagājienam savāca karaspēku, kurā bez ordeņa brāļiem piedalījās arī bīskapu vasaļi, krustneši, "zemes ļaudis" (leti, līvi un citi). Iebrucēji izlaupīja zemgaļu zemi, nogalināja daudz iedzīvotāju, nodedzināja pilis, līdz tiem nebija kur patverties. Zemgaļu vadoņi nolēma sūtīt pie mestra sūtņus miera sarunām, solot maksāt meslus.

Miera līguma teksts un tā noteikumi nav saglabājušies. Taču ir lēmums par Zemgales bīskapijas pievienošanu Rīgas diecēzei, ko pieņēmuši pāvesta Inocenta IV kūrijas augstākie garīdznieki 1251. gada 3. martā, piešķirot Rīgas bīskapam Nikolajam tiesas varu ar laicīgām un garīgām tiesībām divās trešdaļās zemju, bet vienu trešdaļu atstājot Livonijas ordenim. 
Pāvests Inocents IV uzdeva Sāmsalas bīskapam Indriķim uzraudzīt šāda lēmuma izpildīšanu:
# ievērojot Rīgas bīskapijas nopelnus kristietības izplatīšanā un šaurās robežas, kas kavē atvairīt pagānu uzbrukumus, Zemgale tiek pievienota Rīgas diecēzei un viņas bīskapam šai zemē tiek piešķirta pilnīga tiesas vara ar visām laicīgām un garīgām tiesībām, izņemot Zemgales trešo daļu, kas kā līdz tam arī turpmāk pieder Vācu ordenim ar desmito tiesu un visām laicīgām tiesībām; 
# tā kā Zemgale ir par mazu, lai uzturētu savu bīskapu, tad tiek nolemts, ka turpmāk tai vairs tāda nebūs, bet Maincas arhibīskapa nezināšanas dēļ par Zemgales bīskapu ieceltais Liecelburgas Indriķis tiek pārvietots uz vakanto Kursas bīskapiju, bet ar nosacījumu, ka viņam Kursā piederēs tikai viena trešdaļa ar laicīgo un garīgo tiesas varu un visām tiesībām, kamēr divas trešdaļas ar desmito tiesu un laicīgo tiesas varu paturēs Vācu ordenis.

## Atsauce

## Skatīt arī
* Livonijas krusta kari

## Atsauces
Murgi

**Murgi** (*delusions*) ir cilvēka patoloģisks stāvoklis, kurā viņš ir pārņemts ar kādām īstenībai neatbilstošām idejām vai izjūtām. Šādā stāvoklī cilvēks neuztver nekādus saprātīgus argumentus vai pierādījumus, kas apgāž viņa apgalvojumus, un viņu nav iespējams pārliecināt par šo apgalvojumu nepamatotību.

Murgi ir cilvēka smadzeņu slimības simptoms, kuru raksturo domāšanas traucējumi. Mūsdienu medicīnā to var ārstēt tikai ar bioloģiskām metodēm, t.i. ar medicīniskiem preparātiem. Murgus pēta medicīnas nozare — psihiatrija.

## Ārējās saites
Sēļi (nozīmju atdalīšana)

**Sēļi** var būt:
* sēļi - baltu tauta mūsdienu Latvijas un Lietuvas teritorijā;
* Sēļi - apdzīvota vieta Mārupes novadā;
* Sēļi - apdzīvota vieta Sēļu pagastā;
* Sēļi - apdzīvota vieta Valkas pagastā.

## Skatīt arī
* Sēlija
* Sēlīši
Ziemeļu ciems

**Ziemeļu ciems** var būt:
* Sēļu ciema nosaukums līdz 1968. gadam
* Ziemeļu ciems - administratīvi teritoriāla vienība Baldones un Bauskas rajonos 1945.-1954. un 1958.-1977. gados
Sēļu pagasts

**Sēļu pagasts** ir viena no Valmieras novada administratīvajām teritorijām. Robežojas ar sava novada Ramatas, Mazsalacas, Vilpulkas, Jeru un Vecates pagastiem. 

## Daba
### Hidrogrāfija
#### Upes
Palmute.

## Vēsture
1935. gadā Sēļu pagasta platība bija 79 km². 1945. gadā pagastā izveidoja Sēļu un Ziemeļu ciema padomes, bet pagastu 1949. gadā likvidēja. 1951. gadā **Ziemeļu ciemam** pievienoja Sēļu ciemu, 1954. gadā — Idus ciemu. 1968. gadā Ziemeļu ciemu pārdēvēja par **Sēļu ciemu**. 1990. gadā ciemu reorganizēja par pagastu. 2009. gadā pagastu kā administratīvo teritoriju iekļāva Mazsalacas novadā. 2021. gadā Mazsalacas novadu iekļāva Valmieras novadā.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas
Lielākās apdzīvotās vietas ir **[[Sēļi (Sēļu pagasts)|Sēļi]]** (pagasta centrs), Idus, Pilāti, Pantene.

### Ievērojamas personības
* Paulis Zolts (1880—1919) — Latvijas armijas virsnieks, kritis Latvijas brīvības cīņās

## Saimniecība
### Transports

## Izglītība un kultūra

## Atsauces
Skaņkalnes pagasts

**Skaņkalnes pagasts** ir viena no Valmieras novada administratīvajām teritorijām, Salacas kreisajā krastā. Robežojas ar sava novada Mazsalacas pilsētu un Mazsalacas, Ramatas un Vecates pagastiem un Limbažu novada Braslavas pagastu, Alojas un Staiceles pagastiem. Pagastam nav savas pārvaldes, administratīvās funkcijas veic pašvaldības administrācija Pērnavas ielā 4 Mazsalacā.

## Daba
### Hidrogrāfija
#### Upes
Dambjupīte, Demokrātupīte, Ēkava, Ķirele, Laņģupīte, Nātrene, Neķe, Vačupīte.

## Vēsture
Skaņkalnē pretī Mazsalacai atrodas Skaņkalnes pilskalns, kurā arheologi konstatējuši vēlā neolīta apdzīvotību, kas sākusies apmēram pirms 5000 gadiem. Plašā pilskalna arheoloģisko izpēti uzsāka 2020. gados un tā vēl ir ļoti nepilnīga. Agrāk šo pilskalnu attiecināja tikai uz ievērojami vēlāku laiku - 10.-12. gadsimtu. Pilskalna kraujā pie Salacas atrodas Upurala, kas, iespējams, lietota reliģiskos nolūkos. Izpētei traucē pilskalnā uzbūvētā estrāde un tās pievedceļš, kultūrslāņa augšdaļa ir ievērojami postīta arī saimnieciskos darbos kopš 19. gadsimta.

19. gadsimtā tagadējā Skaņkalnes pagasta teritorijā bija Skulberģu un Jaunates pagasti. 20. gadsimta sākumā Jaunates pagastu pievienoja **Skulberģu pagastam**. 1925. gadā Skulberģu pagastu pārdēvēja par Skaņkalnes pagastu. 1935. gadā tā platība bija 128,3 km². 1945. gadā pagastā izveidoja Jaunciema un Skaņkalnes ciema padomes, bet pagastu 1949. gadā likvidēja. 1954. gadā Skaņkalnes ciemam pievienoja likvidēto Jaunciema ciemu. 1990. gadā ciemu reorganizēja par pagastu. 2009. gadā pagastu kā administratīvo teritoriju iekļāva Mazsalacas novadā.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas
Lielākās apdzīvotās vietas ir Skaņkalne, Ķurbēni, Jaunate, Dzintari, Ģenderti, Silaņģi.

Pagasta centrs atrodas Mazsalacas pilsētā.

## Saimniecība
### Transports

## Izglītība un kultūra

## Atsauces
Insulīna šoka terapija

thumb|235px|Insulīna šoka terapija

**Insulīna šoka terapija** ir vēsturiska prakse garīgu slimību ārstēšanai.

Pirmais insulīnu garīgi slimo (it īpaši šizofrēniķu) ārstēšanā sāka izmantot Manfrēds Sakels Vīnē. Kaut arī tā bija tīri empīriska metode, to sāka plaši praktizēt. Saskaņā ar šo metodi tiek iešļircinātas lielas insulīna devas, kas pazemina glikozes saturu asinīs. Injekcijas izdara galvenokārt no rītiem tukšā dūšā. Pēc divām vai trim stundām slimniekam uznāk spēcīga svīšana, reiboņi un sirdsklauves. Pēc tam viņš ieslīgst komā, ko sauc par "insulīna komu", kurā viņu atstāj ilgāku vai īsāku laiku (lielākoties divas stundas). Pēc tam viņu pamodina, dodot cukuru - iešļircinot glikozes šķīdumu vēnā vai arī dodot to iedzert. Slimais ātri atmostas. Insulīnu sekmīgi var pielietot šizofrēnijas, maniakālās depresijas un apziņas aptumšošanās gadījumos. Ņemot vērā, ka iespējami nelaimes gadījumi (sarežģījumi ar sirdi, elpošanu, temperatūru utt.), tāda metode nav droša.

## Ārējās saites
Jamusukro

**Jamusukro** (, ) ir Kotdivuāras administratīvā galvaspilsēta, kas atrodas valsts centrālajā daļā, aptuveni 274 kilometru attālumā no Abidžanas — valsts lielākās pilsētas un saimnieciskā centra. Pilsēta ir zināma kā Kotdivuāras pirmā prezidenta Feliksa Ufuē–Buaņī dzimtā vieta, un 1983. gadā tā tika pasludināta par valsts galvaspilsētu, aizstājot Abidžanu. Tomēr vairums valdības institūciju un diplomātisko vēstniecību joprojām atrodas Abidžanā.

Jamusukro ir ievērojama ar savu simbolisko nozīmi un izcilo infrastruktūru, tostarp vienu no pasaulē lielākajām bazilikām — Miera Dievmātes baziliku (*Basilique Notre-Dame de la Paix*). Pilsēta ir arī svarīgs lauksaimniecības un administratīvais centrs, kas atspoguļo Kotdivuāras centienus veicināt reģionālo attīstību.

## Vēsture
Jamusukro sākotnēji bija neliels baulu ciems ar nosaukumu Ngokro (*N'Gokro*), kas atradās Kotdivuāras centrālajā daļā. 20. gadsimta gaitā, pateicoties tās stratēģiskajam novietojumam un dabas resursiem, pilsēta piedzīvoja pakāpenisku attīstību, kļūstot par nozīmīgu reģionālo centru. Tas tika pārdēvēta pēc baulu Jamuso karalistes nosaukuma, klāt pievienojot *kro*, kas nozīmē ‘ciems’.

Jamusukro īpašo vietu Kotdivuāras vēsturē noteica fakts, ka tā ir pirmā prezidenta Feliksa Ufuē–Buaņī dzimtā vieta. Kā viena no ietekmīgākajām personībām valsts vēsturē, Ufuē–Buaņī pielika pūles, lai attīstītu savu dzimto pilsētu, veicinot tās saimniecisko un sociālo izaugsmi. Pateicoties viņa iniciatīvām, Jamusukro kļuva par simbolisku vienotības un attīstības piemēru visā valstī.

1983. gadā Felikss Ufuē–Buaņī pieņēma vēsturisku lēmumu pārcelt Kotdivuāras galvaspilsētu no Abidžanas, kas atrodas Atlantijas okeāna piekrastē, uz Jamusukro. Šis solis bija daļa no plašāka plāna attīstīt valsts centrālos reģionus un mazināt Abidžanas pārslodzi. Lai gan Jamusukro oficiāli tika pasludināta par galvaspilsētu, praktiski daudzas valdības institūcijas un ārvalstu vēstniecības joprojām darbojas Abidžanā. Jamusukro ir jau ceturtā Kotdivuāras galvaspilsēta pēc Granbasamas (1893–1900), Bingervilas (1900–1933) un Abidžanas (1933–1983).

Šī lēmuma simboliskā nozīme bija saistīta ar Ufuē–Buaņī vēlmi padarīt savu dzimto pilsētu par jaunu Kotdivuāras politiskās un kultūras identitātes centru. Pilsētā tika uzsākti vērienīgi infrastruktūras projekti, tostarp pasaules lielākās bazilikas — Miera Dievmātes bazilikas (*Basilique Notre-Dame de la Paix*) — būvniecība, kas ievērojami veicināja pilsētas starptautisko atpazīstamību.  šo baziliku iesvētīja Romas pāvests Jānis Pāvils II. 158 metrus augstajā ēkā draudzes locekļiem ir 7000 sēdvietas un  stāvvietas.

## Ģeogrāfija
Jamusukro izvietojusies valsts vidienē savannu zonā, aptuveni 274 kilometru attālumā no Abidžanas — valsts lielākās pilsētas un saimnieciskā centra.

## Atsauces

## Ārējās saites
Lehs Valensa

**Lehs Valensa** (; dzimis ) ir poļu elektriķis, strādnieku kustības aktīvists un politiķis, Polijas prezidents no 1990. līdz 1995. gadam. 1980. gadā bija viens no Polijas neatkarīgās arodbiedrības "Solidaritāte" dibinātājiem un tās pirmais priekšsēdētājs. 1983. gada Nobela miera prēmijas laureāts.

## Dzīvesgājums

Dzimis galdnieka ģimenē. 1966. vai 1967. gadā pēc dienesta armijā sāka strādāt Gdaņskā par elektriķi kuģu būvētavā. 1969. gadā apprecējās, Valensas ģimenē no 1970. līdz 1985. gadam piedzima astoņi bērni.

Strādādams kuģu būvētavā, Valensa iesaistījās strādnieku kustībā un kļuva par tās līderi. 1976. gadā viņš tika atlaists, kā arī vairākkārt apcietināts. 1980. gada augustā viņš bija viens no aktīvistiem, kurš ar valdību panāca t. s. Gdaņskas vienošanos, kura atļāva streikojošajiem strādniekiem dibināt neatkarīgas arodbiedrības. 1980. gada septembrī tika nodibināta arodbiedrība "Solidaritāte", un Lehs Valensa kļuva par tās vadītāju.

1981. gada 13. decembrī Vojcehs Jaruzelskis pasludināja Polijā karastāvokli, Lehs Valensa tika apcietināts un turēts apcietinājumā līdz 1982. gada 14. novembrim. 1982. gada 8. oktobrī "Solidaritāte" tika aizliegta. 1983. gadā Valensa saņēma Nobela miera prēmiju. Ceremonijā piedalījās Valensas sieva, jo pats Valensa baidījās, ka netiks ielaists atpakaļ valstī. Valensa turpināja sabiedrisku darbību, 1986. gadā "Solidaritātes" darbiniekiem tika piemērota amnestija. 1988. gadā Polijā sākās jauns streiku vilnis un komunistiskās varas iestādes piekrita t.s. Apaļā galda sarunām ar opozīciju, kuras notika no 1989. gada 6. februāra līdz 4. aprīlim. Valensa bija viens no opozīcijas pārstāvjiem šajās sarunās. Sarunās izdevās vienoties par pusbrīvu vēlēšanu rīkošanu valstī 1989. gada jūnijā. Atjaunotā "Solidaritāte" vēlēšanās ieguva 99% balsu Senātā un visu atvēlēto kvotu (35%) Sejmā. 1989. gada augustā par Polijas premjeru kļuva Tadeušs Mazoveckis — pirmais nekomunistiskais premjers Austrumu blokā pēc Otrā pasaules kara.

1990. gadā Lehs Valensa tika ievēlēts atjaunotajā Polijas prezidenta amatā. Viņš vadīja Polijas pāreju no sociālisma uz kapitālismu, pamazām zaudēdams vēlētāju atbalstu. 1995. gadā Lehs Valensa prezidenta vēlēšanās zaudēja kreiso (bijušo komunistu) kandidātam Aleksanderam Kvasņevskim, un viņa politiskā loma krasi mazinājās. Tomēr viņš vēl aizvien ir starptautiski pazīstams un uzstājas ar lekcijām pasaulē.

## Atsauces

## Ārējās saites

* Leha Valensas institūts-fonds  
* Leha Valensas biogrāfija Nobela prēmijas mājaslapā
Adenoforejas

**Adenoforejas (Adenophorea)** ir nematožu klase (citās klasifikācijās - apakšklase). Pie šīs apakšklases pieder galvenokārt brīvi dzīvojošas nematodes, kas apdzīvo jūras un saldūdens baseinus, retāk sastopamas augsnē. Parazītisku dzīvesveidu dzīvo ļoti nedaudzas formas. No adenoforeju parazītiem var minēt trihinellu (*Trichinella spiralis*), gigantisko nieru nematodi (*Dioctophyme renale*) un cilvēka matgalvi (*Trichocephalus trichiurus*). Zināmas apmēram 8000 sugas.

## Morfoloģija

Maņu (taustes) orgāni (sariņi, retāk papillas) izvietoti pa visu ķermeni. Galvas sānos ir lieli ožas orgāni - amfīdas (parazītiskām formām var būt reducēti). Dažām sugām ir fotoreceptori (actiņas). Kakla dziedzeris (izvadorgāns) ir masīvs ar īsu izvadkanālu. Gar ķermeni izvietoti sānu hipodermālie dziedzeri. Aizmugurējā daļā atrodas terminālie astes dziedzeri, ar kuriem adenoforejas piestiprinās pie substrāta. Rektālo dziedzeru nav. Kutikula ar paaugstinātu caurlaidību, bet zemām aizsardzības īpašībām. Adenoforeju tēviņiem nekad nav bursālo spārnu.

## Ārējās saites
* Par trihinellām.
Majevskis

**Majevskis** var būt:

* Hermanis Marģers Majevskis (1951—2001), latviešu dzejnieks;
* Tomašs Majevskis (*Tomasz Majewski*; dzimis 1981. gadā), poļu lodes grūdējs.
BBC

**BBC**, pilnais nosaukums ***British Broadcasting Corporation***, ir Apvienotajā Karalistē bāzēta raidorganizācija, kura darbojas radio, televīzijas un interneta sfērās. Korporācija veic gan iekšējās, gan ārējās pārraides. BBC pārdod savas programmas citām apraides organizācijām visā pasaulē.

Organizāciju vada 12 padomes locekļi, kurus ieceļ Anglijas karalis Čārlzs III.

Raidorganizācija BBC tika dibināta 1922. gadā. Kopš 1929. gadā tā izmantoja raidītāju, kurš atradās Londonā, bet kopš 1930. gadā bija regulāras televīzijas programmas translācijas, izmantojot *Brookmans Park* antenu. *Baird’s company*, kas mūsdienās pazīstama kā *[[BBC One]]*, savu darbību uzsāka . Otrā pasaules kara dēļ tika pārtraukta apraide, bet līdz tam BBC tika translēts no 25 tūkstošiem līdz 40 tūkstošiem mājsaimniecībām.

## Atsauces

## Ārējās saites

## Atsauces
FIBA Eiropas gada labākā spēlētāja

**FIBA Eiropas gada labākās spēlētājas** balva () ir ikgadēja FIBA Europe pasniegta balva, kuru pasniedz Eiropas gada labākajai sieviešu basketbolistei. Balva tiek pasniegta kopš 2005. gada. Par pirmo tās ieguvēju kļuva krievu basketboliste Marija Stepanova.

## Balvas ieguvējas

## Skatīt arī

* FIBA Eiropas gada labākā jaunā spēlētāja
* FIBA Eiropas gada labākais spēlētājs
* FIBA Eiropas gada labākais jaunais spēlētājs

## Atsauces

## Ārējās saites
* FIBA Europe
FIBA Eiropas gada labākais spēlētājs

**FIBA Eiropas gada labākā spēlētāja** balva () bija FIBA Europe pasniegta balva, kuru pasniedza Eiropas gada labākajam vīriešu basketbolistam. Balva tika pasniegta no 2005. līdz 2014. gadam.  Par pirmo tās ieguvēju kļuva vācu basketbolists Dirks Novickis.

## Balvas ieguvēji

## Skatīt arī

* FIBA Eiropas gada labākā spēlētāja
* FIBA Eiropas gada labākā jaunā spēlētāja
* FIBA Eiropas gada labākais jaunais spēlētājs

## Atsauces

## Ārējās saites
* FIBA Europe
Maskavas "Dinamo" (sieviešu basketbola klubs)

**Maskavas "Dinamo"** () ir Krievijas sieviešu basketbola klubs, kas spēlē Krievijas augstākajā līgā un ir bāzēts Krievijas galvaspilsētā Maskavā. Klubs dibināts 1923. gadā, kopumā 14 reizes klubs ir uzvarējis PSRS čempionātā, 5 reizes ieguva sudraba medaļas un 5 reizes ieguva bronzas medaļas. Krievijas Superlīgā klubs 4 reizes uzvarēja, 2 reizes izcīnīja sudraba medaļas un 4 reizes izcīnīja 4 reizes. 2007. gadā klubs izcīnīja savu pirmo starptautisko titulu — FIBA Eiropas kausu. Laikposmā no 2006. gada līdz 2009. gadam klubā spēlēja latviešu basketboliste Anete Jēkabsone-Žogota. No 2006. līdz 2007. gadam kluba treneris bija latvietis Ainars Zvirgzdiņš.

## Tituli

* PSRS čempioni: 1937, 1938, 1939, 1939, 1940, 1944, 1945, 1948, 1950, 1953, 1957, 1958
* PSRS čempionāta sudrabs: 1947, 1951, 1954, 1977, 1978
* PSRS čempionāta bronza: 1946, 1949, 1952, 1955, 1979
* Krievijas čempioni: 1998, 1999, 2000, 2001
* Krievijas čempionāta sudrabs: 1996, 2005
* Krievijas čempionāta bronza: 1995, 1997, 2002, 2006
* FIBA Eiropas kauss: 2007

## Ārējās saites

* 
 /
Possessed

***Possessed*** ir ASV nāves metāla grupa no Kalifornijas. Pašreiz grupas sastāvā ietilpst vokālists Džefs Bagara, ģitāristi Ernesto Bueno un Riks Kortezs, bundzinieks Emilio Markjuizs un basģitārists Beijs Kortezs.

## Sastāvs
* Džefs Bagara (*Jeff Becerra*) — vokālists
* Beijs Kortezs (*Bay Cortez*) — basģitāra
* Ernesto Bueno (*Ernesto Bueno*) — ģitāra
* Riks Kortezs (*Rick Cortez*) — ģitāra
* Emilio Markjuizs (*Emilio Marquez*) — bungas

## Diskogrāfija
### Studijas albumi
* 1985 - *[[Seven Churches]]*
* 1986 - *[[Beyond the Gates]]*
* 2019 - *Revelations of Oblivion*

### Koncertalbumi
* 2004 - *[[Agony in Paradise]]*

### EP ieraksti
* 1984 - *[[Death Metal (albums)|Death metal]]*
* 1987 - *[[The Eyes of Horror]]*
* 1991 - *[[1991 Demo]]*
* 1992 - *[[1993 Demo]]*
* 2006 - *[[Ashes from Hell]]*
* 2019 - *[[Shadowcult]]*
Cascada

**Cascada** ir vācu eurodance grupa. Vislabāk viņi ir zināmi ar savu singlu "Everytime We Touch", ar kuru viņi 2007. gadā uzvarēja "World Music Awards" nominācijā par Vācijas vispārdotāko mākslinieku. Tas arī kļuva par grupas pirmo singlu, kas ieguva 1. vietu vairākos mūzikas topos. Populāri singli ir arī "What Hurts the Most", kas iekļuva daudzu valstu topos 2008. gadā un "Evacuate the Dancefloor", kurš nesen ieguva 1. vietu Apvienotās Karalistes topā. Šobrīd grupa ir izdevusi trīs albumus, un tie ir pārdoti apmēram 13 miljonos eksemplāru visā pasaulē. Grupa Cascada sastāv no dziedātājas Natālijas Horleres un producentiem DJ Manian un Yanou.

## Diskogrāfija
### Albumi
* 2007: *[[Everytime We Touch (albums)|Everytime We Touch]]*
* 2007: *[[Perfect Day (albums)|Perfect Day]]*
* 2009: *[[Evacuate the Dancefloor (albums)|Evacuate the Dancefloor]]*
* 2011: *[[Original Me]]*

### Singli

## Atsauces

## Ārējās saites
* Oficiāla Cascada mājaslapa
Secernenti

**Secernenti (Secernentea)** ir nematožu klase (citās klasifikācijās - apakšklase). Parasti dzīvo augsnē vai saldūdeņos, bieži koncentrējas vietās, kur notiek pūšanas procesi. Pie secernentiem ir pieskaitāms lielākais parazītisko nematožu vairums.

## Morfoloģija

Maņu orgāni papillu veidā atrodas tikai galvas kapsulā. Amfīdas sīkas, porveidīgas, bieži izvirzītas uz priekšu, un bieži atrodas uz lūpām. Fotoreceptoru nav. Ir sazarots kakla dziedzeris ar vienu vai diviem kanāliem hipodermas sānu valnīšos. Ādas dziedzeri reducēti. Bieži sastopami rektālie dziedzeri. Secernentiem ir fazmīdas - jūtīgas vai dziedzeru dabas pāru orgāni, kas atrodas astes abos sānos. Sānu hipodermālo un astes terminālo dziedzeru nav. Kutikula ar pazeminātu caurlaidību un labām aizsardzības spējām, īpaši pūstošā vidē dzīvojošiem vai arī augu un dzīvnieku parazītiem. Tēviņiem bieži ir attīstīti bursālie spārni.

## Sistemātika

Tradicionāli Secernenti tiek dalīti 3 apakšklasēs un 8 kārtās.

* klase: **Secernenti (Secernentea)**
:* apakšklase: Rhabditia
::* kārta: Rhabditida
::* kārta: Strongylida

:* apakšklase: Spiruria
::* kārta: Spirurida
::* kārta: Ascaridida
::* kārta: Camallanida
::* kārta: Drilonematida

:* apakšklase: Diplogasteria
::* kārta: Diplogasterida
::* kārta: Tylenchida